PATVIRTINTA

 Vilniaus rajono savivaldybės

 Administracijos direktoriaus

 2024 m. balandžio 16 d.

 įsakymu Nr. A27(1)-419

 Priedas Nr. 4

**Vilniaus rajono savivaldybės administracijos Dūkštų seniūnijos**

**2024 m. veiklos planas**

1. **Vilniaus rajono savivaldybės administracijos Dūkštų seniūnijos aplinka.**

1.1. Seniūnijos plotas, miestelių, kaimų trumpa charakteristika.

Dūkštų seniūnija yra Vilniaus rajone, Seniūnijos plotas – 9100 ha, ribojasi su Vilniaus rajono Sudervės ir Maišiagalos bei Širvintų ir Elektrėnų rajonų seniūnijomis.

Dūkštų seniūniją sudaro 49 kaimai. Didžiausi iš jų Brinkiškės (734 gyv.), Dūkštos (298 gyv.), Geisiškės (255 gyv.), Miežionių k. (118 gyv.), Verkšionys (113 gyv.). Seniūnija yra žinoma savo istorija, nuostabiu ir turtingu kraštovaizdžiu, miško gėrybėmis ir vandens telkiniais. Dūkštų seniūnijos teritorijoje išsidėstęs Neries regioninis parkas, kuris veikia siekiant išsaugoti vertingus istorijos, gamtos, kultūros paminklus, juos tvarkyti ir racionaliai naudoti, globoti savitą augaliją ir gyvūniją.

Pačias Dūkštas puošia 1850 – 1856 m. statyta akmeninė neogotikinė Šv. Onos bažnyčia. Ją projektavo kunigai Pijorai dėl ko ir pats miestelis gyventojų dažnai vadinamas Pijorų Dūkštomis. Šalia bažnyčios veikia senosios kapinės, kuriose palaidoti Pijorų kunigai.

Dūkštų seniūnijoje veikia Vilniaus r. Avižienių gimnazijos Dūkštų pagrindinio ugdymo skyrius, Vilniaus rajono šeimos ir vaiko gerovės centras, VRSCB Dūkštų struktūrinis padalinis, NKC Dūkštų skyrius, Dzūkijos – Suvalkijos saugomų teritorijų direkcijos Neries regioninio parko grupė, neogotikinė Šv. Onos bažnyčia, Šv. kankinio Jurgio Nugalėtojo cerkvė, 3 parduotuvės, UAB „Airėnai“, UAB „Smelinga“, UAB „[J&S Gėlės](https://www.registrucentras.lt/jar/paieska/k.php?kod=302685709&p=1)“, privatus vaikų darželis MB „Terlius“, UAB „Jojimo centras Žirgas“, restoranas „Food in the Wood“, kavinė „Pušynėlis“, šaudykla „TGR Lithuania“, bistro „Po palmėmis“, „Ąžuolyno virtuvė“.

1.2. Seniūnijos gyventojai (2023 m. gruodžio 31 d. duomenimis).

 Dūkštų seniūnijoje deklaravusių gyvenamąją vietą gyventojų skaičius – 2264, iš jų 14 gyv. įtraukti į GVNA apskaitą.

|  |  |
| --- | --- |
| **Seniūnijos gyventojai pagal pagrindines amžiaus grupes** | **Skaičius** |
| Darbingo amžiaus | 1531 |
| Pensinio amžiaus | 316 |
| Vienišų asmenų | 12 |
| Vienišų nusenusių | 6 |
| Daugiau nei 65 m. amžiaus | 316 |
| Suaugusiųjų neįgaliųjų | 45 |
| Vaikų su negalia iki 18 m. | 7 |
| Darbingo amžiaus neįgaliųjų | 14 |
| Socialinę atskirtį patiriančios šeimos | 5 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

 **Dūkštų seniūnija padalyta į 5 seniūnaitijas:**

**Dūkštų** (Adomčiškių k., Buivydų k., Daubarų k., Dūkštų k., Kačergiškių k., Klimoniškių k., Moliūnų k., Trečiokiškių k.) – seniūnaitis Artur Stanevič;

**Brinkiškių** (Brinkiškių k.) – seniūnaitis Aleksandr Kardis;

**Geisiškių** (Aliejūnų k., Europos k., Geisiškių k., Grabijolų k., Maskviškių k., Miežionių k., Padvarių k., Pakalnių k., Pūstelnikių k., Rokiškių k.) – seniūnaitė Teresa Brazulevič;

**Airėnų I** (Airėnų I k., Airėnų II k., Antakalnių k., Bagotėlių k., Balčiūniškių k., Bielazariškių k., Bradeliškių k., Karmazinų k., Molynės k., Rusėnų k., Verkšionių k.) – seniūnaitė Lilia Savko;

**Paąžuolių** (Babrukiškių k., Genių k., Giesvės k., Kazliškių k., Kryžinės k., Levydonių k., Marijoniškių k., Medviediškių k., Paąžuolių k., Papokšės k., Pietuškių k., Sarginės k., Staikiškių k., Šiauliškių k., Tintiniškių k., Užugiesvių k., Vėlybniškių k., Vydautiškių k., Zakariškių k.)– seniūnaitis Valerijan Pavilovič.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje veikia Vilniaus r. Avižienių gimnazijos Dūkštų pagrindinio ugdymo skyrius (mokosi 11 mokinių), lenkų dėstomąja kalba, Vilniaus r. Avižienių gimnazijos Dūkštų pagrindinio ugdymo skyriaus ikimokyklinė vaikų grupė „Bitutės“ (lanko 19 vaikų), Vilniaus r. Avižienių gimnazijos Dūkštų pagrindinio ugdymo skyriaus priešmokyklinė vaikų grupė „Drugeliai“ (lanko 12 vaikų).

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

 Veikia: NKC Dūkštų skyrius, VRSBC Dūkštų struktūrinis padalinis, Dzūkijos – Suvalkijos saugomų teritorijų direkcijos Neries regioninio parko grupė, Vilniaus rajono šeimos ir vaiko gerovės centras, Dūkštų Šv. Onos bažnyčia, Šv. kankinio Jurgio Nugalėtojo cerkvė, UAB „Jojimo centras Žirgas“, šaudykla „TGR Lithuania“.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra 2 veikiančios kapinės – Dūkštų ir Geisiškių.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia: UAB „Airėnai“ (12 darbuotojų), veiklos pobūdis - metalo gaminių gamyba; UAB „Smelinga“ (8 darbuotojai), veiklos pobūdis - žemės ir aplinkos tvarkymo darbai,krovininio transporto ir statybinės technikos nuoma; UAB „[J&S Gėlės](https://www.registrucentras.lt/jar/paieska/k.php?kod=302685709&p=1)“, veiklos pobūdis – daržininkystė, sodininkystė, gėlės ir dekoratyviniai augalai; UAB „Jojimo centras Žirgas“ (4 darbuotojai), veiklos pobūdis – sporto paslaugos, sporto klubai; privatus vaikų darželis MB „Terlius“ (3 darbuotojai); kavinė „Pušynėlis“ (4 darbuotojai); restoranas „Food in the Wood“ (5 darbuotojai), 3 maisto prekių parduotuvės: UAB „Biovela Trade Company“, UAB „Viltara“ (8 darbuotojai), UAB „Logibertos grupė“ (2 darbuotojai), šaudykla „TGR Lithuania“, bistro „Po palmėmis“, „Ąžuolyno virtuvė“. Įmonėse dirba seniūnijos bei gretimų gyvenamųjų vietovių gyventojai.

1. **Vilniaus rajono savivaldybės administracijos Dūkštų seniūnijos vidinė struktūra, valdomi ištekliai.**

 2.1. Vilniaus rajono savivaldybės administracijos Dūkštų seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Dūkštų seniūnija siekia:

* aktyvinti kultūrinį, sportinį, turistinį bei dvasinį gyvenimą;
* saugoti ir puoselėti dvasines, istorines vertybes, krašto tradicijas;
* telkti bendruomenę bendroms akcijoms, renginiams, šventėms;
* mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

Dūkštų seniūnijos personalą sudaro 11,5 etato, dirba 12 darbuotojų: seniūnė, vyr. raštvedė, vyresn. finansininkė, vyresn. soc. darbo organizatorė, vyresn. žemės ūkio specialistė, vyresn. specialistė, 2 kapinių prižiūrėtojai (1,5 etato), valytoja, 3 kiemsargiai.

2.3. Seniūnijos turtas apskaitomas seniūnijos balanse (apskaitomos lėšos).

Dūkštų seniūnijai priklauso du automobiliai Toyota Corolla Verso, DACIA DUSTER.

Seniūnijos balanse yra gyvenamasis namas su ūkiniais pastatais Ganyklų g. 27, Genių k.

Iš viso seniūnijos balanse yra – 2 687 128,97 Eur ilgalaikio turto, trumpalaikio turto – 19 222,29 Eur.

2.4. Užimtumo didinimo programa (lėšos, įdarbinta žmonių, veikla).

 Atsižvelgiant į Užimtumo didinimo programai 2024 metams skirtas lėšas planuojama įdarbinti žmonės, kurie atliks seniūnijos teritorijos tvarkymo darbus.

1. **Vilniaus rajono savivaldybės administracijos Dūkštų seniūnijos misija, vizija.**

3.1. Seniūnijos misija.

Tenkinant Vilniaus rajono Dūkštų seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

3.2. Seniūnijos vizija.

Rūpintis seniūnijos gyventojų gerove, kuriant saugią ir patogią gyvenamąją aplinką, siekti viešumo ir reaguoti į gyventojų nuomonę, skatinti bendruomenės narių užimtumą.

3.3. Einamųjų metų seniūnijos metinio veiklos plano tikslai.

* Efektyviai ir racionaliai panaudoti biudžeto lėšas;
* užtikrinti tikslinį vietinės reikšmės kelių priežiūros programos lėšų panaudojimą;
* įrengti žvyro dangą Šiauliškių k.;
* įrengti žvyro dangą Aviečių g., Genių k.;
* papildyti žvyrų problematiškiausias kelio atkarpas Tintiniškių g., Babrukiškių k., Tintiniškių k.;
* dalinai išasfaltuoti Liepų g., Airėnų I k.;
* įrengti greitį mažinančius kalnelius Mokyklos g., Geisiškių k., Kernavės g., Miežionių k., Pijorų g., Vilniaus g., V. Sirokomlės g., Dūkštų k.
* atlikti kitų kelių ir gatvių priežiūrą pagal poreikį.
* prižiūrėti gatvių apšvietimo tinklus:
* atsižvelgiant į gautiną finansavimą įrengti gatvių apšvietimą Levydonių k.;
* atlikti techninius gatvių apšvietimo projektus Mokyklos g., Dūkštų k. ir Šiauliškių k.;
* nuolat rūpintis ir prižiūrėti kapinių teritorijas;
* užtikrinti efektyvų einamųjų metų užimtumo didinimo programos vykdymą ir skirtų lėšų panaudojimą.
1. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

 Planuojamas KPPP lėšų poreikis 200 000 Eur.

Planuojami darbai:

* dalinai išasfaltuoti Liepų g., Airėnų I k.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Planuojama efektyviai panaudoti pagal vietos bendruomenių savivaldos programą gautas lėšas atsižvelgus į vietinių bendruomenių poreikius, kurie bus išgryninti išplėstinių seniūnaičių sueigų metu.

4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto skirta 3 402,09 Eur įsiskolinimams dengti.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 |  **Plėtoti rajono gyventojams patogią ir saugią susisiekimo sistemą** |  |  |
| 03 | 01 | 03 |  **Apšviesti rajono gyvenviečių gatvės ir plėsti gatvių apšvietimo tinklus** |  |
| 03 | 01 | 03 | 01 |  Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Dūkštų k., Geisiškių k., Genių k., Europos k., Miežionių k., Padvarių k., Pąažuolių k., Airėnų II, Verkšionių k., Aliejūnų k., Antakalnių k., Rokiškių k., Buivydų k., Medviediškių k., Airėnų I k., Adomčiškių k., 120000 kwh  | 35,0 |  |  | 35,0 |  | 35,0 |  |  |  |
| 03 | 01 | 03 | 01 | Gatvių apšvietimo įrengimas, projektų parengimas | Projektai Mokyklos g., Dūkštų k., Šiauliškių k., Apšvietimo įrengimas Levydonių k. | 45,0 |  |  | 45,0 |  | 45,0 |  |  |  |
|  **Valdymo programa (04)** |  |  |
| 04 | 01 |  **Užtikrinti sklandų savivaldybės institucijų darbą** |  |  |
| 04 | 01 | 01 | **Sudaryti sąlygas savivaldybės funkcijų vykdymui** |  |  | 103200 |
| 04 | 01 | 01 | 04 | Seniūnijų darbo organizavimas | Vykdoma nuolat | 229,4 |  | 0,4 | 229,8 |  | 229,8 |  |  |  |
| 04 | 01 | 01 | 04 | Žemės ūkio funkcijų vykdymas | Paraiškų priėmimas | 35,1 |  |  | 35,1 |  | 35,1 |  |  |  |
|  **Saugios ir švarios gyvenamosios aplinkos kūrimo programa (05)**  |  |
| 05 | 01 |  **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 |  **Palaikyti rajone švarią aplinką** |  |  | 2500 |
| 05 | 01 | 02 | 05 | Atliekų tvarkymas(bešeimininkių šiukšlių surinkimas ir išvežimas) seniūnijose | Atliekų išvežimas iš kapinių, administracinio pastato | 3,5 |  |  | 3,5 |  | 3,5 |  |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Sutvarkyta ir prižiūrėta kapinių teritorija, kaimų aplinka. Papildyti žvyru duobes, esančias Dūkštų seniūnijos kaimų keliuose, žvyrkelių profiliavimo darbai | 360,6 |  |  | 360,6 |  | 360,6 |  |  |  |
| **Socialinės atskirties mažinimo programa (08)** |  |  |
| 08 | 01 |  **Didinti socialiai remtinų asmenų integraciją į visuomenę ir mažinti socialinę atskirtį** |  |  |
| 08 | 01 | 01 |  **Teikti socialinę paramą** |  |  | 19300 |
| 08 | 01 | 01 | 01 | Piniginės socialinės paramosteikimasišmokant pašalpas ir kompensacijas | Vykdoma nuolat | 37,8 |  |  | 37,8 |  | 37,8 |  |  |  |

Seniūnė Honorata Masalskienė

Vyresnioji finansininkė Renata Michalkevič